Aalborg Stiftstidende, 1828-09-04
J Øieblikket, da Expeditionen til Morea tildrager sig den almindelige Opmærksomhed, henvendes denne ogsaa med Rette paa en Herr Jourdains Memoirer, som skildrer Begivenhederne i Grækenland siden 1822. Han er Fregat-Capitain i den kongelige franske Ma grine og Oberst i græsk Tjeneste. Efter hans Beretninger, som paa det meest detaillerede skildre de Underhandlinger, som det græske Senat fra Jnsurectionens Begyndelse har indladt sig i, synes det at være indlysende, at det har været den tidligere græske Regjerings eenstemmige Ønske at tilbyde Hertugen af Orleans eller een af hans Sønner, Grækenlands Throne. At et ensaadant Valg ikke formelig er skeet, og de behørige og Tilbud i saa Henseende paa en officiel Maade blevne gjorte, hidrører fra Jntriguer af det engelske Partie i Senatet, med hvilket en engelsk Skibs-Chef Hamilton havde forenet sine Bestræbelser, for at bringe en Plan, han ansaae at være den engelske Jnteresse saameget imod, til at strande. Disse Memoirer berette omstænindeligen, at i Aaret 1824 ved en Stemmesamling hele Grækenland og Øerne utvetydigt have erklæret sig for Hans kongelige Høihed, Hertugen af Orleans Søn. Foruden Stemmerne fra 14 Provindser paa Morea var endnu Kolokotronis og andre Generalers ligeledes indhentede. Andre græske Høvidsmænd vare enige i Valget; og selv Guras erklærede, at han vilde understøtte det med sit Armeecorps, om det skulde gjøres nødvendigt. Flerheden af Senatorerne havde besluttet, sel overeensstemmende med Constitutionen, at Senatet og den udøvende Magt skulde forsamle sig i et overordentligt Møde for at proclammere Hertugen af Orleans Søn som Grækernes Konge og udnævne et Regentskab for at regjere indtil Prindsens Ankomst til Grækenland. Dette Møde som skulde finde Sted den 19de Juli, blev udsat nogle Dage, fordi Præsidenten for den udøvende Magt befandt sig paa Hydra og ventedes hvert Øieblik, men den egentlige Bevæggrund til Udsættelsen, maa snarere søges i 3 engelske Krigskibes Nærværelse, hvilke indjoge Senatets Medlemmer Frygt, da den engelske Faction stedse truede med denne Magt. Den 20de om Morgenen gik endnu 2 Fregatter til Ankers paa Rheden. Maurocodato kom fra Hydra og Hamilton samme Dags Eftermiddag efter at have lagt an ved Hydra og Spezzia. En Regjerings-Commission, bestaaende af et Medlem af den udøvende Magt, Colleti, Ministeren for de udenlandske Anliggender, Maurokordato, 2 Medlemmer af Senatet Carakazani og Tricupi begave sig paa Veien, for at gaae ombord til den engelske Commandant Hamilton, men nødtes ved ondt Veir til at vende tilbage til Havnen. Dagen derpaa, den 21de, lykkedes det Commissionen virkelig at komme ombord til Commandanten; her erklærede denne Commissionens Medlemmer, at han kunde garantere dem Øerne Hydra og Spezzia, men med Hensyn til Morea kunde han, uden sin Regjerings befaling, intet udrette. Han erklærede dem tillige, at han maatte sætte sig imod Valget af den franske Prinds; at de først og fremmest maatte høre Kongen af Storbrittanniens Raad; men hvis de forinden udvalgte en fransk Prinds, saa maatte han for det første anholde alle græske Fartøier, og kunde ikke tilstæde Udskibningen af det Pengelaan, som for Øieblikket befandt sig ombord paa en engelsk Brig paa Nauplias Rhed. Commissionen vendte tilbage og Hamilton affærdigede en Coureer til London. (Fortsættes.)